Pa neem eie lewe ná seun in skietongeluk sterf - Maroela Media
'n Man van Suid-Carolina in die VSA het vandeesweek sy eie lewe geneem oomblikke nadat sy tweejarige seun glo op sy pistool in die huis afgekom het en homself per ongeluk doodgeskiet het.
Volgens 'n verklaring van die polisie in Columbia het Keon Myers (38), pa van die tweejarige Kyree, glo aanvanklik gedreig om sy eie lewe te neem toe nooddienste Woensdag gereageer het op 'n 911-noodoproep van die seun se ma.
Polisieowerhede het Myers glo 'n geruime tyd probeer oortuig om sy wapen neer te sit, maar hy het homself wel doodgeskiet.
Myers sowel as Kyree is na die Palmetto Health Richland-hospitaal gehaas, maar hulle is albei dood aan 'n enkele kopskoot.
Volgens die polisieverklaring was die pistool nie in 'n kluis in die huis toegesluit nie. Kyree het glo daarmee gespeel sonder dat hy geweet het die pistool is gelaai.
Dit is in dié stadium nog nie seker of Myers 'n lisensie vir die vuurwapen gehad het nie. Die polisie kon ook nog nie meer inligting bekend maak of sê of gemene spel vermoed word nie. Die polisieondersoek duur voort.
Klink nie vir my reg nie. ñ Tweejarige wat homself in die kop skiet? En die pa, oomblikke daarna homself? Hoekom was die wapen nie in die kluis nie? En nog iets in die berig maak nie lekker sin nie. ñ Tweejarige sal mos nie weet of ñ vuurwapen gelaai is of nie? "Kyree het glo daarmee gespeel sonder dat hy geweet het die pistool is gelaai." Huh?
Hier is iets meer agter dit as net ñ gewone "speel met wapen en skiet per ongeluk". Klink my die pa was dalk bietjie onstabiel.
Wat 'n vreeslike tragedie – mense moet leer om wapens veilig te bewaar (baie moeilik hier by ons want jou wapen moet te alle tye binne reikafstand wees)